Bebeto
José Roberto Gama de Oliveira (tuntud enam nime all Bebeto; sündinud 16. veebruaril 1964 Salvadoris) on Brasiilia endine jalgpallur, ründaja. Ta esindas Brasiiliat koondises kolmedel maailmameistrivõistlustel, võites 1994. aastal kulla ja 1998. aastal hõbeda. Olümpiamängude võitis ta 1988. aastal hõbeda ja 1996. aastal pronksi. Lisaks võitis ta Brasiilia koondisega FIFA 1997. aasta konföderatsioonide karikavõistlused ja 1989. aasta Copa América. Ta esindas Brasiiliat koondises aastatel 1985–1998 kokku 75 mängus ja lõi 39 väravat, millega on ta Brasiilia kõigi aegade kuues väravakütt. 1989. aastal valiti ta Lõuna-Ameerika aasta jalgpalluriks. Pärast sportlaskarjääri lõppu on ta tegelenud poliitikaga. 2010. aastal valiti ta Rio de Janeiro osariigi parlamenti.